ANNESS

“ANNESS I

Il-metodu ta’ allokazzjoni għar-riżorsi tal-Fond għal Tranżizzjoni Ġusta

Għal kull Stat Membru, lil-pakkett finanzjarju huwa determinat f’konformità mal-passi li ġejjin:

(a) Is-sehem ta’ kull Stat Membru huwa kkalkulat bħala s-somma ponderata tal-ishma determinati fuq il-bażi tal-kriterji li ġejjin, ponderati kif indikat:

(i) l-emissjonijiet ta’ gassijiet b’effett ta’ serra tal-faċilitajiet industrijali fir-reġjuni ta’livell 2 tan-NUTS fejn l-intensità tal-karbonju, kif definita mill-proporzjon tal-emissjonijiet ta; gassijiet b’effett ta’ serra tal-faċilitajiet industrijali kif rappurtat mill-Istati Membri f’konformità mal-Artikolu 7 tar-Regolament (KE) Nru 166/2006 tal-Parlament Ewropew u tal Kunsill meta mqabbla mal-valur miżjud gross tal-industrija, teċċedi b’fattur ta’ tnejn, il-medja tal-UE-27. Jekk dan il-livell ma jeċċedix fl-ebda reġjun ta’ livell 2 tan-NUTS fi Stat Membru jkun liema jkun, jittieħdu in konsiderazzjoni l-emissjonijiet ta’ gassijiet b’effett ta’ serra ta’ faċilitajiet industrijali fir-reġjun ta’ livell 2 tan-NUTS li jkollu l-ogħla intensità tal-karbonju (ponderazzjoni ta’ 49 %),

(ii) l-impjiegi fil-minjieri tal-faħam u l-linjite (ponderazzjoni ta’ 25 %),

(iii) l-impjiegi fl-industrija fir-reġjuni ta’ livell 2 tan-NUTS ikkunsidrati għall-finijiet tal-punt (i) (ponderazzjoni ta’ 25 %),

(iv) il-produzzjoni tal-pit (ponderazzjoni ta’ 0,95 %),

(v) il-produzzjoni tax-shale bituminuż (ponderazzjoni ta’ 0,05 %);

(b) l-allokazzjonijiet li jirriżultaw mill-applikazzjoni tal-punt (a) ikunu aġġustati biex ikun assigurat li ebda Stat Membru ma jirċievi ammont li jeċċedi it-EUR 8 biljun (fi prezzijiet tal-2018). L-ammonti li jeċċedu it-EUR 8 biljun għal kull Stat Membru jkunu ridistribwiti proporzjonalment lill-allokazzjonijiet tal-Istati Membri l-oħra kollha. L-ishma tal-Istati Membri jkunu rikalkulati skont dan;

(c) l-ishma tal-Istati Membri li jirriżultaw mill-applikazzjoni tal-punt (b) ikunu aġġustati b’mod negattiv jew b’mod pożittiv b’koeffiċjent ta’ 1,5 darbiet tad-differenza li biha, l-ING per capita ta’ dak l-Istat Membru, (imkejjel f’paritajiet ta’ kapaċità tal-akkwist) għall-perjodu 2015-2017 kif użat għall-politika ta’ koeżjoni fil-kuntest tan-negozjati dwar il-QFP tal-2021-2027, jeċċedi jew jaqa’ ’l isfel mill-medja tal-ING per capita tal-UE ta’ 27 Stat Membru (il-medja espressa bħala 100 %).

Dan l-aġġustament ma japplikax għal Stati Membri li l-allokazzjoni għalihom ġiet limitata f’konformità mal-punt (b);

(d) l-allokazzjonijiet li jirriżulta mill-applikazzjoni tal-punt (c) ikunu aġġustati biex ikun assigurat li l-allokazzjoni finali mill-Fond għal Tranżizzjoni Ġusta tirriżulta f’intensità ta’ għajnuna per capita (imkejla fuq il-bażi tal-popolazzjoni kollha kemm hi tal-Istat Membru) ta’ mill-inqas EUR 32 (fi prezzijiet tal-2018) tul il-perjodu kollu kemm hu.

L-ammonti biex tkun assigurata l-intensità minima tal-għajnuna jitnaqqsu proporzjonalment mill-allokazzjonijiet tal-Istati Membri l-oħra kollha, ħlief dawk li għalihom l-allokazzjoni ġiet limitata f’konformità mal-punt (b).

L-allokazzjoni tal-Fond għal Tranżizzjoni Ġusta hija addizzjonali għall-allokazzjoni li tirriżulta mill-paragrafi minn1 sa 16 tal-Anness XXII tal-[proposta l-ġdida tas-CPR] u mhijiex inkluża fil-bażi tal-allokazzjoni li għaliha huma applikati l-punti minn 10 sa 15 tal-Anness XXII tal-[proposta l-ġdida tas-CPR].”.